text: نئی دہلی۔17فروری؛ 16 فروری، 2018 کو فضائیہ کے لیہہ میں واقع ایر فورس اسٹیشن کے ’سیاچین پایونیئر‘ کو پدام سے دوراور شنکنلا درّہ کے قریب ایک انتہائی ناقابل رسائی وادی میں واقع کرگیاک کے ایک دور دراز کے گاؤں سے ڈسفاگیا بیماری سے متاثرہ، 35 سالہ حاملہ خاتون اسٹانجن لاٹون کے انخلاء کے ایک مشکل ترین کام کی ذمہ داری سپرد کی گئی۔ دوپہر کے 2 بج رہے تھے اور موسم گھنے بادلوں سے لبریز تھا۔ بیحد کم وقت میں عملے نے موسم کا اندازہ لگایا، ہنگامی حالات پر تبادلۂ خیال کیا اور دوبارہ ایندھن بھرنے کی ضرورت سے بچنے کے پیش نظر زیادہ سے زیادہ ایندھن کے ساتھ راستے کی منصوبہ بندی کی۔